**Քեյ Այվի** (անգլ.՝ Kay Ellen Ivey, հոկտեմբերի 15, 1944(1944-10-15), Camden, Ալաբամա, ԱՄՆ), ամերիկացի քաղաքական գործիչ, Հանրապետական կուսակցության ներկայացուցիչ։ Ալաբամայի 54-րդ նահանգապետը (2017 թվականից)։

Կենսագրություն
--------------

Ծնվել է 1944 թվականի հոկտեմբերի 15-ին Քեմդեն (Ալաբամա) փոքրիկ քաղաքում, որտեղ նրա պապը անասնապահական ֆերմա էր ունեցել։ 1962 թվականին առաջին անգամ ներգրավվել է քաղաքականության մեջ՝ նահանգի մակարդակով ներկայացնելով Ուիլքոքսի շրջանի միջնակարգ դպրոցը՝ լինելով Alabama Girls State-ի ղեկավարի տեղակալ։ Այնուհետև ներկայացրել է Ալաբաման Վաշինգտոնում, որտեղ ծանոթացել է սենատոր Մարգարեթ Չեյզ Սմիթին՝ ԱՄՆ-ի պատմության մեջ առաջին կնոջը, որը տարբեր ժամանակներում Կոնգրեսի երկու պալատներում է եղել։ Այվին ավարտել է Բերնսկի համալսարանը՝ հանդիսանալով «Ալֆա Գամմա Դելտա» ընկերության նախագահ ուսուցման ողջ ընթացքում, բոլոր չորս տարիները նույնպես ներառվել են համալսարանի ուսանողական ինքնակառավարման մեջ։ Ակտիվորեն մասնակցել է Լեռլին Ուոլեսի նախընտրական քարոզարշավին, որը 1967 թվականին դարձել Է Ալաբամայի առաջին կին նահանգապետը։ Նույն թվականին Այվին ամուսնացել է և մեկնել Կալիֆորնիա։ Ավելի ուշ վերադարձել է իր հայրենի նահանգ և սկսել է աշխատել Merchants National Bank-ում, որտեղ նա վերահսկում էր ֆինանսական կրթության ծրագրերը՝ դպրոցներում։ 1979 թվականին նա թողեց այդ աշխատանքը և վերադարձավ քաղաքականություն։

2010 թվականին ընտրվել է Ալաբամայի փոխնահանգապետ, 2014 թվականին վերընտրվել է այդ պաշտոնում.

### Ալաբամայի նահանգապետ

2017 թվականի ապրիլի 10-ին Ալաբամայի նահանգապետ Ռոբերտ Բենթլին, որի դեմ իմպիչմենտի ընթացակարգ էր սկսվել ֆինանսական խախտումների և օգնականի հետ կապի պատճառով, պաշտոնաթող Է եղել, և նույն օրը նահանգապետի պաշտոնը ստանձնել Է Քեյ Այվին։

2018 թվականի նոյեմբերի 6-ին առաջին անգամ հաղթել է նահանգապետի ընտրություններում, որտեղ նրա մրցակիցն Է դեմոկրատների թեկնածու Տասկալուսայի քաղաքապետ Ուոլթեր Մեդոքսը։ Դիտորդների կարծիքով՝ այս հաջողության մեջ զգալի դեր են խաղացել Ալաբամայում գործազրկության ցածր ցուցանիշները։

2019 թվականի մայիսի 15-ին ստորագրել է նահանգի օրենքը՝ «մարդկային կյանքի պաշտպանության մասին ակտը», որը 1973 թվականից ի վեր ներառում է ԱՄՆ-ում աբորտների նկատմամբ ամենախիստ սահմանափակումները։ Ակտն աբորտ է թույլ տալիս բացառապես այն դեպքում, եթե հղիությունը մահացու վտանգ է ներկայացնում կնոջ համար, բացառություններ չի անում բռնաբարության և արյունապղծության զոհերի համար։ Ըստ օրենքի 99 տարվա ազատազրկում է սպասվում այն բժշկին, ով առանց թույլտվության աբորտ կիրականացնի։

Ծանոթագրություններ
------------------

1. 1 2  GeneaStar
2. ↑  Kelsey Stein (2017 թ․ ապրիլի 11)։ «Who is Kay Ivey? First in line to replace Gov. Bentley has 'varied career' in politics, banking» (անգլերեն)։ al.com։ Վերցված է 2017 թ․ ապրիլի 13
3. ↑  Julie Turkewitz (2017 թ․ ապրիլի 10)։ «Who Is Kay Ivey? Facts About Alabama’s New Governor» (անգլերեն)։ The New York Times։ Վերցված է 2017 թ․ ապրիլի 13
4. ↑  Eugene Scott (2017 թ․ ապրիլի 11)։ «Kay Ivey takes Alabama governor's seat after Bentley scandal» (անգլերեն)։ CNN Politics։ Վերցված է 2017 թ․ ապրիլի 13
5. ↑  Amber Phillips (2017 թ․ փետրվարի 9)։ «Meet Luther Strange, the man replacing Jeff Sessions in the Senate» (անգլերեն)։ The Washington Post։ Վերցված է 2017 թ․ դեկտեմբերի 11
6. ↑  «Governor Ivey Moves US Senate Special Election to Adhere with State Law» (անգլերեն)։ Office of the Governor of Alabama։ 2017 թ․ ապրիլի 18։ Վերցված է 2017 թ․ դեկտեմբերի 11
7. ↑  Brian Lyman (2018 թ․ նոյեմբերի 6)։ «Voters make it official: Kay Ivey is governor» (անգլերեն)։ Montgomery Advertiser։ Վերցված է 2018 թ․ նոյեմբերի 9
8. ↑  Kate Smith (2019 թ․ մայիսի 15)։ «Alabama governor signs near-total abortion ban» (անգլերեն)։ CBS News։ Վերցված է 2019 թ․ մայիսի 16

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Flickr · Ինստագրամ |
|  |
| Թեմատիկ կայքեր | WikiTree |
|  |
| Չափորոշչային վերահսկողություն | GND: 1175487147 · VIAF: 1178154801934256310007 · WorldCat VIAF: 1178154801934256310007 |

 |